text: una catalana per Munic: Berlín sibèrica
  Va parir quin fred que fa a Berlín! tot nevadet, els carrers blancs i plens de gel. Les aceres pistes de patinatge degut a l'escassetat de gravilla i sal que han provocat tants dies de fred.
  Tot i això Berlín no deixa de ser Berlín, una ciutat de la qual a poc a poc anem descobrint més racons. Aquesta vegada ha estat Moabit i Prenzlauer Berg.
  A Moabit hi viu la Sabina. Es tracta d'uns dels barris amb un índex més elevat d'immigrants. I es nota tot passejant: perruqueries, pastisseries i fins i tot vídeo clubs turcs. Qui diria que et trobes a la capital alemanya...
  Prenzlauer Berg ha canviat. Als anys vuitanta era el barri dels artistes i okupes. Avui en dia és on viuen els yuppis. La majoria d'edificis estan restaurats i als baixos s'hi han establert locals de moda, moda chic. Està bé, per això, el barri. És com un Glockenbach de Munic; un barri de gent establerta, amb diners, però amb ganes de continuar sent punt de mira i referència per a altres barris més pobres o no tant "chics".